Diari Oficial de la Generalitat Valenciana


Sumari del DOGV 5286, del 22-06-2006 (2006/7240)

Informació pública del projecte d'urbanització El Pla.
------------------------------------------------------

### Dades del document

Número de DOGV
:   5286

Data del DOGV
:   22-06-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/7240


Organisme emissor
:   Alzira Parc Industrial, SA

Tipus de document
:   Anunci

Informació pública del projecte d'urbanització El Pla. [2006/M7240]  
El Ple de l'Ajuntament d'Alzira, en sessió celebrada el dia 19 d'abril de 2006, va acordar establir la gestió indirecta per al desenvolupament del programa d'actuació integrada de caràcter industrial El Pla i aprovar les bases particulars per a la programació de l'actuació integrada de caràcter industrial El Pla.   
En el Diari Oficial de la Generalitat número 5.247 del 27 d'abril, es va procedir a la informació pública del concurs per a la selecció d'agent urbanitzador per al desenvolupament del programa d'actuació integrada de caràcter industrial El Pla d'Alzira, publicat també el mateix dia en el Diario Oficial de la Unión Europea número S 81. En el DOGV número 5.248 de 28 d'abril de 2006, l'Ajuntament d'Alzira va anunciar les bases particulars per a la programació de l'actuació integrada del polígon industrial El Pla d'Alzira.  
L'ordenació urbanística estructural i detallada del polígon industrial El Pla d'Alzira, àmbit sobre el qual versa este anunci, està conformada per la modificació del Pla General d'Alzira, aprovada provisionalment per l'Ajuntament en Ple d'Alzira, en sessió plenària celebrada el 28 de desembre de 2005.   
La mercantil Alzira Parc Industrial, SA, amb CIF A-97750624 i domicili social en l'avinguda dels Esports, s/n, d'Alzira (València) exposa al públic durant el termini d'un mes a comptar des de la publicació en el DOGV d'este anunci, el projecte d'urbanització El Pla, formulat per l'empresa IDOM. Tal projecte d'urbanització es protocol·litza per Alzira Parc Industrial, SA davant del notari d'Alzira Enrique Sifre Corts, i es deposita també una còpia en la seu de l'Ajuntament, només als efectes de la presentació d'al·legacions.   
Este anunci també es publicarà en un diari no oficial d'àmplia difusió a la localitat. Prèviament a la publicació d'este anunci s'ha remés avís de la informació pública al domicili fiscal dels qui consten en el cadastre com a titulars dels drets afectats per l'actuació proposada.  
Qualsevol persona que ho desitge podrà comparéixer, en el termini esmentat, en horari de 09.30 a 14.00 hores, en la notaria d'Alzira, a l'avinguda dels Sants Patrons, 30, entresòl, telèfon 14 863 52 60, davant del notari Enrique Sifre Corts, per a obtindre còpia de l'acta de protocol·lització atorgada davant d'este mateix notari el dia de hui o sol·licitar-ne l'exhibició, així com presentar al·legacions. Igualment podrà comparéixer en l'Ajuntament, on està depositada una còpia del projecte d'urbanització de l'empresa IDOM, a fi d'examinar-lo i presentar les al·legacions que estime convenients.  
L'avís als eventuals titulars desconeguts o d'ignorat parador s'efectuarà per mitjà de publicació en el Butlletí Oficial de la Província de València.  
El present anunci es fa de conformitat amb l'article 134 de la Llei Urbanística Valenciana i l'article 293 del Reglament d'Ordenació i Gestió Territorial Urbanística.  
Alzira, 13 de juny de 2006.. L'apoderat: Javier Marchesi Alcober.